Til: Knut Fægri

Dato: 24.9.2013

EFV: Referat fra plangruppemøte, 18. oktober 2013.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** [detaljerte lønnstransaksjoner](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/detaljertetransaksjoner-plangruppe-27092013-v1.ppt)

\* prosjektøkonomistyring

\* standard kontrakter

**3. Mandat arbeidsgruppe 5**

**4. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Trude Abelsen, Ingrid Sogner, Johannes Falk Paulsen, Kristian Mollestad, Thomas Evensen, Camilla Kuhlman, Katinka Grønli, Ingse Noremsaune, Jan Thorsen (referent)

**Forfall:** Jarle Nygard, Gudleik Grimstad, Benedicte Rustad

Knut ledet møtet og innledet med agendaen for møtet.

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Til referatet ble det en presisering av 4. avsnitt i punkt 4. Jan retter opp og lager endelig versjon.

Innkalling og referat godkjent.

**2. Status pågående aktiviteter**

Jan gikk gjennom status på detaljerte lønnstransaksjoner. Avstemming i regnskap for fastlønn, reise- og korrigeringskjøring er gjennomført – OK. Det gjenstår da overføring til DV og ytelsestesting før produksjonssetting – det ser veldig bra ut så langt.

Plangruppen var godt fornøyd med arbeidet, og ga ros til de involverte.

Ellen Johanne og Camilla redegjorde for status i prosjektøkonomistyringsprosjektet knyttet til innføringen av nye rapporter. Det ble fokusert på hvordan man skal etablere gode felles forvaltningsregimer i organisasjonen. Det må skapes et felles team fra pilotene som skal bidra med

* Opplæring, råd og tips
* Dele felles praksis for innføring
* Fungere som endringsråd

Deltakere skal representere et UiO-perspektiv, ikke alle enheter vil ha mulighet for å bli representert. Beslutningsmyndighet ligger til linjen i ØPA (Administrativ Støtte)

Fra diskusjonen:

Det anbefales at de involverte frikjøpes innenfor en ramme på 20% årlig for å frigjøre nødvendig kapasitet. Belastning vil variere over tid og gjennom året. Det er viktig å planlegge arbeidet slik at gjennomføringen av dette arbeidet i hovedsak kan legges til perioder som ikke er tungt belastet grunnet andre oppgaver gitt av UiOs og enhetenes årshjul.

Knut oppsummerte med at det er viktig å få dette arbeidet i gang så snart som mulig.

Katinka opplyste om at arbeidet med å få gjennomført en Workshop på kontrakter var utsatt pga sykdom. Arbeidet vil gjenopptas så snart som mulig. Det kom forslag til deltakere på Workshop-en. Katinka følger opp dette videre.

Knut oppsummerte diskusjonen med at USIT melder inn relevant deltager til workshop (Thomas kommer med forslag til kandidater). Museene tas med senere i prosessen..

**Sak 3: Mandat for arbeidsgruppe 5**

Jan gikk kort gjennom forslag til mandat for arbeidsgruppe 5, det mangler fortsatt ett navn på deltakerlisten. Jan purrer Gudleik. I tillegg skiftes Katinka Grønli ut med Lars Øen fra FA.

Plangruppen uttrykte at dette så bra ut. Vebjørn som leder av arbeidsgruppen hadde ingen innvendinger til mandatet slik det nå foreligger.

Knut konkluderte med at mandatet vedtas, og at plangruppen må følge denne arbeidsgruppen nøye.

**4. Eventuelt**

* Vebjørn orienterte kort om søknaden som er sendt om tildeling av porteføljemidler for LIMS (Laboratory Information Management System). Den opprinnelige søknaden gjaldt automatisering av fakturering på nasjonale infrastrukturprosjekter. Saken har vært diskutert både med ØPA og USIT.

Det er en «skog» av ulike LIMS-systemer knyttet til fagspesifikke behov på UiO. Det er på dette stadiet kanskje ikke behov for å anskaffe LIMS-systemer. Denne beslutningen må ligge hos enhetene, men fokusere på å sette standardiserte krav til avleverende system for å kunne lage automatiserte e-fakturagrunnlag. ØPA vil fremsette et forslag til strategisk koordineringsgruppe om et forprosjekt for å løse denne problemstillingen. Plangruppen holdes orientert om saken i møtene fremover.

* Vebjørn orienterte videre om at det er fremmet et forslag til OPA om bedring av rapportuttrekket fra EasyCruit (støttesystem for rekruttering). Det skal avholdes et oppfølgingsmøte med OPA senere i dag.

Neste møte er 11.11.2013 kl 14:00 – 15:30 (Rådssalen, 10.etg Lucy Smiths hus)

Oslo 21.10.2013

Jan Thorsen, referent